turjo4nis/wikipedia-bn-dump-20250701 huggingface dataset:
চুলবন্ধনী

ঝুটি বা পনিটেল ধারক (এছাড়াও চুলের বাঁধন, চুলের ব্যান্ড, চুলের ইলাস্টিক বা বোবল বলেও প্রচলিত) এমন একটি পক্রিয়া যা মুখমন্ডলে চুলের অনাকাঙ্ক্ষিত বিচরণ নিয়ন্ত্রণ করতে বিশেষত লম্বা চুল বেঁধে রাখতে ব্যবহৃত হয়। এটি সাধারণত চুলের স্টাইলের অংশ হিসেবে করা হয়, যেমন বিনুনি (পিগটেল), দুই বিনুনি (বাঞ্চ) ঢেউ খেলানো, আলগাভাবে কুঁচকানো চুলের জন্য ঝুটি, এবং অত্যন্ত কোকড়া প্রাকৃতিক চুলের জন্য আফ্রো পাফস, বানি টেইল বা লেজ এবং "পাইনাপল্স" হিসেবে উল্লেখ করা হয়। স্ক্রঞ্চি এবং ইলাস্টিক হল দুটি সাধারণ ধরনের ঝুটি ধারক। এই শব্দের মধ্যে একটি নির্দিষ্ট বন্ধনী (টাই) অন্তর্ভুক্ত থাকতে পারে যা চুলের ক্লিপের মতো একত্রে বাঁধা বা আঁকড়ানোর পরিবর্তে চুলের নির্দিষ্ট অংশগুলি একত্রিত রাখা হয়।

নির্মাণ উপাদান অনুসারে ঝুটি ধারকের স্থিতিস্থাপকতা এবং স্থায়িত্ব পরিবর্তিত হতে পারে।

ইতিহাস
এক বা এাকাধিক রূপে চুলবন্ধনীর ব্যবহার হাজার হাজার বছর ধরে প্রচলিত হওয়ার সম্ভাবনা রয়েছে। প্রাথমিক কারণ হিসেবে দৈনন্দিন ক্রিয়াকলাপকে বিঘ্নিত করা থেকে চুলকে নিয়ন্ত্রণ করতে প্রচীনকাল থেকেই এর ব্যবহার বিদ্যমান ছিল বলে বিবেচিত হয়ে থাকে। ধারণা করা হয়, চামড়ার ব্যান্ডের মাধ্যমে সম্ভাব্য প্রাথমিক বিকল্প হিসেবে যে কোনও উপায়ে এটি সম্ভব হয়েছিল। বিকল্পগুলিতে বিভিন্ন কাপড়ের অন্তর্নির্মিত তন্তু বা গিট অন্তর্ভুক্ত রয়েছে, যার প্রায় ১৫০০ বছরের পুরানো উদাহরণ রয়েছে। মেয়েরা সাধারণত উজ্জ্বল এবং বিরল রঙের ফিতা পছন্দ করত।

অষ্টাদশ শতাব্দীতে পরচুলা ধরে রাখতে এবং সমর্থন করার জন্য "বেণী" বা "ঝুটি" ব্যবহার করা হত, যেখানে চামড়ার সরু ফালি বা ছোট ব্যাগ থাকতো।

উনিশ শতাব্দীর গোড়ার দিকে রাবার শিল্পের আধুনিকরণের ফলে পোশাকগুলিতে রাবার ব্যবহারের প্রচলন ঘটেছিল, যা শেষ পর্যন্ত প্রাথমিক চুলবন্ধনীর প্রচলন শুরু করে। আধুনিক বন্ধনীগুলির কিছু সুবিধার মধ্যে রয়েছে, এগুলি আকারে নমনীয় এবং রাবারের বন্ধনীগুলি স্বতন্ত্র চুলের গোছা ধরে রাখতে সক্ষম। যদিও শেষ পর্যন্ত প্রায়শই এগুলি চুলের ক্ষতি করে থাকে।

চুলবন্ধনীর অন্যান্য নাম
ভৌগোলিক ও ভাষাগত কারণে চুলবন্ধনী অসংখ্য নামে পরিচিত। সাধারণ নামগুলির মধ্যে রয়েছে:

তথ্যসূত্র

উৎস

পাগড়ি
কেশবিন্যাস
উষ্ণীশ
মাঝেরহাট সেতু

মাঝেরহাট সেতু ভারতের পশ্চিমবঙ্গ রাজ্যে শিয়ালদহ-বজবজ রেলপথের ওপর অবস্থিত একটি নির্মাণাধীন সেতু। এর মাধ্যমে দক্ষিণ কলকাতা ও কেন্দ্রীয় কলকাতার মধ্যে যোগাযোগ রক্ষিত হয়। এর মোট দৈর্ঘ্য ৬৩৬ মিটার। এটি একটি দীর্ঘতম ঝুলন্ত সেতু (কেবল-স্টেইড)। সেতুটি নির্মাণ করতে খরচ হয় মোট ৩১১.৭৬ কোটি টাকা খরচ হবে। পশ্চিমবঙ্গ সরকারের উদ্যোগে এই সেতুটি নির্মিত হয়।

নির্মাণ কাজ শেষ না হওয়ার কারণে সময়সূচী অনুযায়ী ২০২০ সালের দুর্গাপূজার আগে সেতুটি চালু করতে ব্যর্থ হয় রাজ্য সরকার। রাজ্যের মুখ্যমন্ত্রী মমতা বন্দ্যোপাধ্যায় ২০২০ সালের ৩ ডিসেম্বর সেতুটির উদ্বোধন করেন এবং তিনি জয় হিন্দ নামে সেতুর নাম করণ করে।

ইতিহাস

পুরাতন সেতু

নতুন সেতু 
২০১৮ সালের ৪ সেপ্টেম্বর ভেঙে পড়ে মাঝেরহাট সেতু। প্রথমে পুরাতন সেতু ভেঙে ‘বো-স্ট্রিং’ সেতু বানাতে কথা বলা হলেও পরে নতুন সেতু হিসাবে একটি ‘কেব্‌ল স্টেড’ সেতু তৈরির সিদ্ধান্ত নেওয়া হয়।

কাঠামোগত বৈশিষ্ট্য 
সড়কের ওজনটি ৮৪ টি তির্যক সাসপেন্ডার দড়ি থেকে ঝুলানো, যা ৬ টি প্রধান টাওয়ার বা কংক্রিট স্তম্ভের সাথে সংযুক্ত। তারগুলি টাওয়ার বা কংক্রিট স্তম্ভের মধ্য দিয়ে যায় এবং  তারগুলি প্রতিটি প্রান্ত সেতুর মেঝের সাথে যুক্ত হয়।

প্রায় ৬৩৬ মিটার দীর্ঘ মাঝেরহাট সেতুর মধ্যবর্তী ২২৭ মিটার অংশ ঝুলন্ত। সেতুর ভার বহন ক্ষমতা ৩৮৫ টন।

তথ্যসূত্র

বহিঃসংযোগ

পশ্চিমবঙ্গের সেতু
ক্রাউচ এন্ড

ক্রাউচ এন্ড উত্তর লন্ডনের একটি এলাকা, হারিঙ্গে পৌরসভার পশ্চিম অর্ধের সিটি অব লন্ডন থেকে প্রায় ৫.১ মাইল দূরে অবস্থিত। এটি হর্নসি ডাক জেলার (এন৮) অন্তর্গত।

অবস্থান
ক্রাউচ এন্ডের পূর্বে হারিঙ্গে; উত্তরে হর্নসি, মুসওয়েল হিল ও উড গ্রিন; দক্ষিণে স্ট্রুড গ্রিন, আর্চওয়ে এবং পশ্চিমে হাইগেট। এটি চারিং ক্রস থেকে প্রায় ৪.৬ মাইল উত্তরে এবং সিটি অব লন্ডন থেকে প্রায় ৫.১ মাইল দূরে অবস্থিত।

উল্লেখযোগ্য বাসিন্দা
See :Category:People from Crouch End

পার্শ্ববর্তী এলাকা
 হারিঙ্গে
 হর্নসি
 হাইগেট
 মুসওয়েল হিল
 স্ট্রুড গ্রিন

পরিবহন

নিকটতম টিউব স্টেশন
টার্নপাইক লেন
ফিনসবারি পার্ক
হাইগেট
আর্চওয়ে

নিকটতম রেলওয়ে স্টেশন
হর্নসি
হারিঙ্গে
ক্রাউচ হিল
ফিনসবারি পার্ক
হারিঙ্গে গ্রিন লেনস রেলওয়ে স্টেশন

তথ্যসূত্র

বহিঃসংযোগ
 Crouch End Festival
 Local community website for Crouch End 
 Busy locally-run community website used by N8, N4, N15 locals

 Crouch End Neighbourhood Forum  - Neighbourhood Plan
 A True History of Crouch End
 History of Crouch End - Hornsey Historical Society  Books, articles, postcards, photographs, films etc

লন্ডনের অঞ্চল
ক্রাউচ এন্ড
সাবেক মিডলসেক্সের স্থান
কুর্মিটোলা জেনারেল হাসপাতাল

কুর্মিটোলা জেনারেল হাসপাতাল বাংলাদেশের ঢাকার কুর্মিটোলায় অবস্থিত একটি সরকারি হাসপাতাল।

ইতিহাস
কুর্মিটোলা জেনারেল হাসপাতালের নির্মাণ কাজ ২০০৪ সালে শুরু হয়ে ২০১১ সালে সমাপ্ত হয়। ১৩ মে ২০১২ সালে এটির উদ্বোধন করেন বাংলাদেশের প্রধানমন্ত্রী শেখ হাসিনা। এই হাসপাতালটি ১২ নভেম্বর ২০১২ থেকে আভ্যন্তর সেবা এবং ১৬ জুন ২০১৩ থেকে বহিঃসেবা দেয়া শুরু করে। হাসপাতালটি সরকারি নিয়ন্ত্রণ ও ব্যয়ে পরিচালিত। এই হাসপাতাল দেশের সকল নাগরিকের চিকিত্সার জন্য, আশেপাশের এলাকার সড়ক দুর্ঘটনায় ক্ষতিগ্রস্থদের জরুরি ও জীবন রক্ষাকারী চিকিত্সার জন্য, এএফএমসি এবং এএফএমআইয়ের ইন্টার্নী ক্যাডেটদের "চাকরির প্রশিক্ষণ" এবং ব্যবহারিক প্রশিক্ষণ প্রদান করার উদ্দেশ্যে নির্মাণ করা হয়। এটি আর্মড ফোর্সেস মেডিকেল কলেজের শিক্ষা ও পাঠদানের হাসপাতাল হিসাবে কাজ করে।

সেবা
এই হাসপাতালটি ৫০০ শয্যার একটি হাসপাতাল। এখানে ঔষধ, পেডিয়াট্রিক মেডিসিন, নবজাতক, স্কিন এবং ভি.ডি, নেফ্রোলজি, হৃদ্বিজ্ঞান, সাধারণ শল্য চিকিৎসা, অর্থোপেডিক সার্জারি, আইসিইউ, দুর্ঘটনা, বার্ন এবং প্লাস্টিক সার্জারিসহ বিভিন্ন সেবা প্রদান করা হয়ে থাকে।

তথ্যসূত্র

বাংলাদেশের হাসপাতাল
২০১১-এ বাংলাদেশে প্রতিষ্ঠিত
২০১১-এ প্রতিষ্ঠিত হাসপাতাল
ঢাকার হাসপাতাল
বাংলাদেশের সরকারি হাসপাতাল
কোরেকা

কোরেকা  (Coraca বা Corica, স্থানীয় উপভাষায়) ফ্রেঁজিওনের একটি সম্প্রদায়, ইতালির ক্যালাব্রিয়ায়, কোসেনজা প্রদেশের, আমান্তিয়া পৌরসভায় খুব সুপরিচিত ক্যাম্প্রা সান জোভানির। |
মায়াঙ্ক মারকন্ডে

মায়াঙ্ক মারকন্ডে (জন্ম: ১১ নভেম্বর ১৯৯৭) একজন ভারতীয় ক্রিকেটার যিনি ইন্ডিয়ান প্রিমিয়ার লিগের (আইপিএল) রাজস্থান রয়্যালসের সদস্য। মায়াঙ্ক পাটিয়ালার বাসিন্দা। ২০১২ সালের ফেব্রুয়ারিতে তিনি ভারত ক্রিকেট দলের হয়ে আন্তর্জাতিক ক্রিকেটে আত্মপ্রকাশ করেছিলেন।

ঘরোয়া ক্যারিয়ার 

তিনি ১৪ই জানুয়ারী ২০১৮-এ সৈয়দ মুশতাক আলী ট্রফির ২০১৭-১৮ সেশনে পাঞ্জাবের হয়ে টুয়েন্টি২০-তে আত্মপ্রকাশ করেছিলেন। জানুয়ারী ২০১৮ সালে মুম্বই ইন্ডিয়ান্স আইপিএল নিলামে মাত্র ২০ লক্ষ রুপিতে তাকে কিনেছিলো। বেঙ্গালুরুতে ২০১৮ সালে পাঞ্জাবের হয়ে এ-দল থেকে বিজয় হাজারে ট্রফিতে তার অভিষেক ঘটে। তিনি মুম্বই ইন্ডিয়ান্স এর ফ্র্যাঞ্চাইজি হয়ে ২০১৮ ইন্ডিয়ান প্রিমিয়ার লিগে আত্মপ্রকাশ করেছিলেন। প্রথম দুটি ম্যাচে তার সম্মিলিত বোলিংয়ের পরিসংখ্যান ছিল ৮-০-৪৬-৭। অক্টোবর ২০১৮-এ, তাকে দেওধর ট্রফির ২০১৮-১৯ সেশনে ভারত বি'র দলে জায়গা দেওয়া হয়েছিল। পহেলা নভেম্বর ২০১৮-এ রনজি ট্রফিতে তিনি পাঞ্জাবের হয়ে প্রথম শ্রেণির ক্রিকেটে আত্মপ্রকাশ করেছিলেন। টুর্নামেন্টে তিনি পাঞ্জাবের পক্ষে শীর্ষ উইকেট শিকারী ছিলেন, ছয়টি ম্যাচে ২৯ টি উইকেট শিকার করেন তিনি। অক্টোবরে ২০১৯-এ তিনি দেওধর ট্রফির ২০১৯-২০ সেশনে ভারত সি'র দলে জায়গা পেয়েছিলেন।

আন্তর্জাতিক ক্যারিয়ার 

ডিসেম্বর ২০১৮-এ তাকে ইমার্জিং এশিয়া কাপের জন্য ভারতের দলে নাম দেওয়া হয়েছিল। ২০১৮ সালের ফেব্রুয়ারিতে অস্ট্রেলিয়ার বিপক্ষে সিরিজের জন্য ভারতের টুয়েন্টি২০ আন্তর্জাতিক (টি২০আই) দলে তাকে নাম দেওয়া হয়েছিল। ২৪শে ফেব্রুয়ারি ২০১৯-এ অস্ট্রেলিয়ার বিপক্ষে ভারতের হয়ে টুয়েন্টি২০-তে তার অভিষেক ঘটে।

ইন্ডিয়ান প্রিমিয়ার লিগ 

চেন্নাই সুপার কিংসের বিপক্ষে মুম্বই ইন্ডিয়ান্সের হয়ে ইন্ডিয়ান প্রিমিয়ার লিগে (আইপিএল) অভিষেক হয়েছিল তার। তিনি তিনটি উইকেট তুলেছিলেন। বর্তমানে তিনি রাজস্থান রয়্যালসের একজন সদস্য।

তথ্যসূত্র

বহিঃসংযোগ

জীবিত ব্যক্তি
ভারতীয় ক্রিকেটার
১৯৯৭-এ জন্ম
পাঞ্জাবের (ভারত) ক্রিকেটার
ভারতের টুয়েন্টি২০ আন্তর্জাতিক ক্রিকেটার
নুরুল ইসলাম (সচিব)

মোঃ নূরুল ইসলাম পিএইচডি (জন্মঃ ২৯ সেপ্টেম্বর ১৯৬২) একজন বাংলাদেশি অবসরপ্রাপ্ত সরকারি কর্মকর্তা যিনি সর্বশেষ ধর্ম বিষয়ক মন্ত্রণালয়ের সচিব হিসেবে দায়িত্ব পালন করেন। তিনি এর আগে স্বরাষ্ট্র মন্ত্রণালয়ের অতিরিক্ত সচিব (পুলিশ) হিসেবে দায়িত্ব পালন করেন।

জন্ম ও প্রাথমিক জীবন 
নুরুল ইসলাম ২৯ সেপ্টেম্বর ১৯৬২ সালে দিনাজপুর জেলার বিরল উপজেলায় জন্ম গ্রহণ করেন। তিনি ধকুরঝাড়ী মাধ্যমিক বিদ্যালয় হতে এসএসসি এবং দিনাজপুর সরকারী কলেজ হতে এইচএসসি পাশ করে শেরেবাংলা কৃষি বিশ্ববিদ্যালয় হতে স্নাতক ও স্নাতকোত্তর ডিগ্রি অর্জন করেন। তার স্ত্রী ফিরোজা বেগম। দুই ছেলে ও এক মেয়ে সন্তানের পিতা তিনি।

কর্মজীবন 
নুরুল ইসলাম বিসিএস প্রশাসন ক্যাডারের নবম ব্যাচের কর্মকর্তা হিসেবে ২৬ জানুয়ারি ১৯৯১ সালে সরকারী চাকুরিতে যোগদান করেন। চাকুরি জীবনে তিনি মৎস্য ও প্রাণিসম্পদ মন্ত্রণালয়ের সহকারী সচিব হিসেবে যোগদান করে পরবর্তীতে ১৯৯৬ সালে মৎস্য ও প্রাণিসম্পদ প্রতিমন্ত্রীর সহকারী একান্ত সচিব, ২০০৮ সালে গৃহায়ন ও গণপূর্ত প্রতিমন্ত্রীর একান্ত সচিব হিসেবে দায়িত্ব পালন করেন। তিনি রাঙ্গামাটি জেলার নানিয়ারচর উপজেলা এবং রংপুর জেলার মিঠাপুকুর উপজেলায় উপজেলা নির্বাহী অফিসার হিসেবে দায়িত্ব পালন করেন। পরবর্তীতে জেলা প্রশাসক ও জেলা ম্যাজিস্ট্রেট হিসেবে গাজীপুর জেলায় দায়িত্ব পালন শেষে স্বরাষ্ট্র মন্ত্রণালয়ের যুগ্মসচিব ও স্বরাষ্ট্র মন্ত্রণালয়ের জননিরাপত্তা বিভাগের অতিরিক্ত সচিব হিসেবে দায়িত্ব পালন করেন।

তিনি ধর্ম বিষয়ক মন্ত্রণালয়ের সচিব হিসেবে দায়িত্ব পালন করেছেন। ২৮ সেপ্টেম্বর ২০২১ সালে তিনি সরকারি চাকুরি হতে অবসর গ্রহণ করেন।

তথ্যসূত্র 

জীবিত ব্যক্তি
১৯৬২-এ জন্ম
দিনাজপুর জেলার ব্যক্তি
বাংলাদেশের সচিব
শেরেবাংলা কৃষি বিশ্ববিদ্যালয়ের প্রাক্তন শিক্ষার্থী
চট্টগ্রাম জেনারেল হাসপাতাল

চট্টগ্রাম জেনারেল হাসপাতাল (চট্টগ্রাম ২৫০ শয্যাবিশিষ্ট জেনারেল হাসপাতাল নামেও পরিচিত) বাংলাদেশের চট্টগ্রামে অবস্থিত একটি সরকারী হাসপাতাল। এটিতে আড়াইশ শয্যার সুবিধা রয়েছে। ১৯৫৯ সাল থেকে এটি চট্টগ্রাম মেডিকেল কলেজ অনুমোদিত একটি হাসপাতাল। এই হাসপাতালের রঙমহল পাহাড়ে চট্টগ্রাম সিভিল সার্জনের কার্যালয় অবস্থিত।

ইতিহাস 
১৮৪০ সালে এটি একটি ডিসপেনসারি হিসাবে কার্যক্রম শুরু করে এবং পরে ১৯০১ সালে তা উন্নয়ন করে চট্টগ্রাম মহানগরের আন্দরকিল্লা মৌজার রঙমহল পাহাড়ের শীর্ষে এটিকে একটি হাসপাতালে হিসেবে প্রতিষ্ঠিত করা হয়। রঙমহল পাহাড়টি ঐতিহাসিকভাবে আরাকানী দুর্গের অংশ হিসাবে খ্যাতিযুক্ত ছিল, যা ১৬৬৬ সালে মুগল নৌবাহিনীর আক্রমণে পুড়ে ধ্বংসস্তূপে পরিণত হয়।

১৯৮৭ সালে হাসপাতালটিকে ৮০ শয্যায় রূপান্তরিত করা হয় ও পরে ১৫০ শয্যায় উন্নীত করা হয়। ২০১২ সালে ১০০ শয্যা বাড়িয়ে হাসপাতালটিকে ২৫০ শয্যাবিশিষ্ট করা হয় যা প্রধানমন্ত্রী শেখ হাসিনা আনুষ্ঠানিক উদ্বোধন করেছিলেন।

মূল হাসপাতাল ভবনটি দুই তলা, এর উত্তর ফ্যাসাদের মাঝ বরাবর অর্ধ-অষ্টালক বিশিষ্ট একটি গম্বুজের ভেতর একটি পেঁচানো সিঁড়ি আছে।

চিত্রশালা

তথ্যসূত্র

বহিঃসংযোগ

 

চট্টগ্রামের হাসপাতাল
১৮৪০-এ এশিয়ায় প্রতিষ্ঠিত
১৮৪০-এ সম্পন্ন হাসপাতাল ভবন
১৮৪০-এ প্রতিষ্ঠিত হাসপাতাল
বাংলাদেশের সরকারি হাসপাতাল
শেফালী শাহ

শেফালী শাহ, জন্মসুবাদে শেঠি (জন্ম ২০ জুলাই ১৯৭২) হলেন একজন ভারতীয় অভিনেত্রী, তিনি বলিউডের ছবিতে কাজ করেন। ১৯৯৫ সালে নাটক রঙ্গীলাতে একটি ছোটখাটো চরিত্রের মাধ্যমে চলচ্চিত্রে পা রাখার পর তিনি অপরাধ বিষয়ক চলচ্চিত্র সত্য ছবিতে পার্শ্ব ভূমিকায় অভিনয় করেন। সত্য ছবিতে তাঁর অভিনয় সমালোচকদের প্রশংসা কুড়ায় এবং শ্রেষ্ঠ অভিনেত্রী বিভাগে ফিল্মফেয়ার সমালোচক পুরস্কার এবং ৪৪ তম ফিল্মফেয়ার পুরস্কারে শ্রেষ্ঠ পার্শ্ব অভিনেত্রী বিভাগে ফিল্মফেয়ার পুরস্কার লাভ করেন। পরবর্তীকালে পারিবারিক উত্তেজনাপূর্ণ ঘটনার সমষ্টি ওয়াক্ত: দ্য রেস অ্যাগেইন্সট টাইম (২০০৫) অভিনয়ের জন্য তিনি শ্রেষ্ঠ পার্শ্ব অভিনেত্রী বিভাগে ফিল্মফেয়ার পুরস্কার লাভ করেন।

২০০৭ সালে লাস্ট লেয়ার ছবিতে অভিনয়ের জন্য তিনি সমালোচকদের প্রশংসা লাভ করেন এবং শ্রেষ্ঠ পার্শ্ব অভিনেত্রী বিভাগে জাতীয় চলচ্চিত্র পুরস্কার অর্জন করেন। তিনি ২০১৫ সালে নাটকীয়তা ও কমেডি ধাচের দিল ধাদকানে দো তে অভিনয় করেন, শ্রেষ্ঠ পার্শ্ব অভিনেত্রী বিভাগে বেশ কয়েকটি মনোনয়ন লাভ করেন। তিনি প্রধান অভিনেতার সাথে চলচ্চিত্র শিল্পে অনন্য অবদানের জন্য স্ক্রিন পুরস্কার লাভ করেন।

প্রাথমিক জীবন 
শেফালী শাহ (জন্মসুবাদে শেঠি) ১৯৭২ সালের জুলাই মাসে জন্মগ্রহণ করেন এবং সুধাকর শেঠি (প্রাক্তন আরবিআই কর্মচারী, এবং একটি ম্যাঙ্গালোরীয়) এবং শোভা শেঠির (হোমিওপ্যাথি ডাক্তার, একজন গুজরাটি পরিবারের মেয়ে) একমাত্র সন্তান। শৈশবকালে তিনি মুম্বাইয়ের সান্তা ক্রুজের আরবিআই কোয়ার্টারে কাটিয়েছেন সেখানেই মুম্বাইয়ের সান্তা ক্রুজের আর্য বিদ্যা মন্দিরে পড়াশোনা করেন।

কর্মজীবন 
রঙ্গিলা (১৯৯৫) চলচ্চিত্রের মাধ্যমে শেফালী শাহ চলচ্চিত্রে আত্মপ্রকাশ করেন, যদিও ছবিটিতে তাঁর মাত্র কয়েকটি দৃশ্য ছিল। তিনি টেলিভিশনে কাভী কাভী ধারাবাহিকে অভিনয় করেছেন।

তিনি সমালোচকদের কাছে প্রশংসিত ছবি সত্য (১৯৯৮) তে অভিনয় করেন, যার জন্য তিনি স্টার স্ক্রিন অ্যাওয়ার্ড শ্রেষ্ঠ পার্শ্ব অভিনেত্রী এবং শ্রেষ্ঠ অভিনেত্রী বিভাগে ফিল্মফেয়ার সমালোচক পুরস্কার লাভ করেন।

শাহ সফল ছবি ওয়া্ক্ত: দ্য রেস অ্যাগেইন্সট টাইম (২০০৫) এ অমিতাভ বচ্চনের স্ত্রীর ভূমিকায় অভিনয় করেন। ছবিটি পরিচালনা করেছেন তার স্বামী বিপুল শাহ। তার অভিনয় সমালোচকদের কাছে প্রশংসিত হয়েছিল। শেফালী শাহের যুগান্তকারী অভিনয়টি আন্তর্জাতিকভাবে প্রশংসিত হয় মনসুন ওয়েডিংয়ে এ, তিনি রিয়া বর্মার ভূমিকায় অভিনয় করেন। তিনি গান্ধী, মাই ফাদার ছবিতে কস্তুরবা গান্ধীর ভূমিকায় এবং ২০০৮ সালে নির্মিত ব্ল্যাক অ্যান্ড হোয়াইট চলচ্চিত্রে অনীল কাপুরের স্ত্রীর চরিত্রে পরিপক্ব অভিনয় করেন। ঋতুপর্ণ ঘোষের দ্য লাস্ট লেয়ার এ অভিনয়ের জন্য তিনি শ্রেষ্ঠ পার্শ্ব অভিনেত্রী বিভাগে জাতীয় চলচ্চিত্র পুরস্কার লাভ করেন। ২০১০ সালে তিনি চন্দ্রকান্ত কুলকার্নির নাটক ধ্যানীমণির হিন্দি সংস্করণ ধ্যানিমনি; বাস ইটনা সা খওয়াব এ কিরণ কর্মকারের বিপরীতে মঞ্চে অভিনয় করেন।

ব্যক্তিগত জীবন 
শাহ টেলিভিশন অভিনেতা হর্ষ ছায়ার সাথে বিবাহ বন্ধনে আবদ্ধ হন। তাদের বিবাহবিচ্ছেদের পরে তিনি পরিচালক বিপুল অমৃতলাল শাহকে বিয়ে করেন। এই দম্পত্তির দুটি ছেলে রয়েছে।

চলচ্চিত্রের তালিকা

টেলিভিশন

পুরস্কার এবং মনোনয়ন

তথ্যসূত্র

বহিঃসংযোগ 

 

ভারতীয় চলচ্চিত্র অভিনেত্রী
ভারতীয় টেলিভিশন অভিনেত্রী
১৯৬৯-এ জন্ম
জীবিত ব্যক্তি
মুম্বইয়ের অভিনেত্রী
হিন্দি চলচ্চিত্র অভিনেত্রী
শ্রেষ্ঠ পার্শ্ব অভিনেত্রী বিভাগে জাতীয় চলচ্চিত্র পুরস্কার (ভারত) বিজয়ী
২০শ শতাব্দীর ভারতীয় অভিনেত্রী
২১শ শতাব্দীর ভারতীয় অভিনেত্রী
হিন্দি টেলিভিশন অভিনেত্রী
১৯৭৩-এ জন্ম
জি সিনে পুরস্কার বিজয়ী
এম কিউ কে তালুকদার

এম কিউ কে তালুকদার একজন বাংলাদেশি শিশুবিশেষজ্ঞ ও পুষ্টিবিদ। তিনি নারী ও শিশু স্বাস্থ্য কেন্দ্রের চেয়ারম্যান। তিনি ১৯৯৪ থেকে ২০০১ সাল পর্যন্ত সরকারি স্বাস্থ্যসেবা কেন্দ্র শিশু-মাতৃ স্বাস্থ্য ইনস্টিটিউটের প্রতিষ্ঠাতা পরিচালক ছিলেন। তিনি জনস্বাস্থ্য গবেষণা এবং পুষ্টি সম্পর্কিত বাংলাদেশের জাতীয় নীতি প্রণয়নেও ভূমিকা পালন করেন। মাতৃদুগ্ধ পানের ওপর গুরুত্বারোপ করে ২০১৩ সালে গৃহীত হওয়া ‘মাতৃদুগ্ধ বিকল্প শিশুখাদ্য, বাণিজ্যিকভাবে প্রস্তুতকৃত শিশুর বাড়তি খাদ্য ও উহার ব্যবহারের সরঞ্জামাদি (বিপণন নিয়ন্ত্রণ) আইন’ প্রণয়নে তিনি গুরুত্বপূর্ণ ভূমিকা পালন করেন।

চিকিৎসায় বিশেষ অবদানের জন্য ২০০৫ সালে বাংলা একাডেমি তাকে সম্মানসূচক ফেলোশিপ প্রদান করে। ২০১৮ সালে বঙ্গবন্ধু শেখ মুজিব মেডিকেল বিশ্ববিদ্যালয়ের তৃতীয় সমাবর্তনে তাকে সম্মানসূচক পিএইচডি ডিগ্রি প্রদান করা হয়। ২০১১ সালে তিনি বাংলাদেশ বিজ্ঞান একাডেমির স্বর্ণপদক লাভ করেন।

তথ্যসূত্র 

জীবিত ব্যক্তি
বাংলাদেশী চিকিৎসক
বাংলা একাডেমির সম্মানিত ফেলো
কল্যাণী প্রিয়দর্শন

কল্যাণী প্রিয়দর্শন (জন্ম: ৫ এপ্রিল ১৯৯২) একজন ভারতীয় চলচ্চিত্র অভিনেত্রী, যিনি মালয়ালম, তেলুগু এবং তামিল চলচ্চিত্রে অভিনয় করে থাকেন। নিউ ইয়র্ক সিটির পার্সসন স্কুল অব ডিজাইন থেকে আর্কিটেকচার ডিজাইনিংয়ে স্নাতক গ্রহণের পর কৃষ ৩ (২০১৩) এবং ইরু মুগান (২০১৬) এর প্রোডাকশন ডিজাইনে একজন সহকারী হিসাবে কাজ করেছিলেন। ২০১৭ সালের তেলুগু চলচ্চিত্র হ্যালো-তে অভিনয়ের মাধ্যমে তার অভিনয়ে আত্মপ্রকাশ ঘটে, যার জন্য তিনি শ্রেষ্ঠ নবাগতা অভিনেত্রী বিভাগে ফিল্মফেয়ার পুরস্কার দক্ষিণ এবং ৭ম দক্ষিণ ভারতীয় আন্তর্জাতিক চলচ্চিত্র পুরস্কার জিতেছিলেন।

প্রাথমিক জীবন 
কল্যাণী ভারতীয় চলচ্চিত্র নির্মাতা প্রিয়দর্শন এবং অভিনেত্রী লিসির পরিবারে জন্মগ্রহণ করেছিলেন। দুই ভাই-বোনের মাঝে কল্যাণী বড়। ২০১৪ সালে তার বাবা-মা বিবাহবিচ্ছেদ করেছিলেন। তিনি তার বিদ্যালয়ের প্রাথমিক পড়াশোনা চেন্নাইয়ের লেডি আন্দাল এবং পরে সিঙ্গাপুরে করেছিলেন, যেখানে তিনি মঞ্চ দলেও কাজ করেছিলেন। বিদ্যালয় শেষ করার পরে তিনি নিউ ইয়র্ক সিটির পার্সসন স্কুল অব ডিজাইন থেকে আর্কিটেকচার ডিজাইনিংয়ে স্নাতক ডিগ্রি অর্জন করেছিলেন। এই সময়ে তিনি মঞ্চ প্রশিক্ষণও গ্রহণ করেছিলেন। ভারতে ফিরে তিনি পন্ডিচেরির আদিশক্তি থিয়েটারে একটি অভিনয় কর্মশালায় অংশ নিয়েছিলেন।

কর্মজীবন 
কল্যাণী ২০১৩ সালে সবু সিরিলের অধীনে বলিউড ছবি কৃষ ৩ (২০১৩)-তে সহকারী প্রোডাকশন ডিজাইনার হিসাবে তার কর্মজীবন শুরু করেছিলেন এবং ২০১৬ সালে তিনি তামিল ছবি ইরু মুগান (২০১৬)-তে সহকারী আর্ট ডিরেক্টর হিসাবে কাজ করেছিলেন। পরের বছর তিনি আখিল আক্কিনেনির বিপরীতে তেলুগু ছবি হ্যালো (২০১৭) দিয়ে অভিনয়ের সূচনা করেছিলেন। এটি পরিচালনা করেছিলেন কল্যাণীর পিতা প্রিয়দর্শনের প্রাক্তন সহকারী বিক্রম কুমার এবং অভিনেতা আক্কিনেনি নাগার্জুনা চলচ্চিত্রটি প্রযোজনা করেছিলেন। ছবিটি ২২ ডিসেম্বর ২০১৭-এ বিশ্বব্যাপী মুক্তি পায় এবং সমালোচকদের কাছে অভিনয়ের জন্য তিনি ইতিবাচক সাড়া পেয়েছিলেন। মালয়ালম চলচ্চিত্রে কল্যাণীর অভিষেক ঘটেছিল তার পিতা প্রিয়দর্শন পরিচালিত ২০২০ সালের প্রাগৈতিহাসিক যুদ্ধভিত্তিক চলচ্চিত্র মারাক্কর : আরবিকাদালিন্তে সিংহাম দিয়ে, যদিও এই ভাষায় তার অভিনীত প্রথম মুক্তিপ্রাপ্ত চলচ্চিত্রটি ছিল পারিবারিক-নাট্য চলচ্চিত্র বারাণে আকাশ্যমুন্ডু (২০২০)।

চলচ্চিত্রের তালিকা

পুরস্কার এবং সম্মাননা

তথ্যসূত্র

বহিঃসংযোগ 
 

জীবিত ব্যক্তি
চেন্নাইয়ের অভিনেত্রী
ভারতীয় চলচ্চিত্র অভিনেত্রী
১৯৯২-এ জন্ম
তামিল চলচ্চিত্র অভিনেত্রী
তেলুগু চলচ্চিত্র অভিনেত্রী
মালয়ালম চলচ্চিত্র অভিনেত্রী
২১শ শতাব্দীর ভারতীয় অভিনেত্রী
দক্ষিণ ভারতীয় আন্তর্জাতিক চলচ্চিত্র পুরস্কার বিজয়ী
মালয়ালী ব্যক্তি
ফিল্মফেয়ার পুরস্কার দক্ষিণ বিজয়ী
১৯৯৩-এ জন্ম
পার্সনস স্কুল অব ডিজাইনের প্রাক্তন শিক্ষার্থী
সালমান (নাম)

সালমান এটা আরবি ভাষা থেকে আসা একটি  নাম    একটি পুরুষ প্রদত্ত নাম, আরবি শব্দ  اسلام  থেকে  উৎপত্তি, س ل م মুল হরফ।

প্রদত্ত নাম 

 সালমান ফারসি, মুহাম্মদ স, এর অন্যতম সাহাবী 
 সালমান শাহ, বাংলাদেশি অভিনেতা। 
 সালমান বিন আবদুল আজিজ সৌদি কিং
 সালমান, বাহরাইনের ক্রাউন প্রিন্স 
 সালমান আবেদী, ২০১৭ সালে ম্যানচেস্টার এরিনা বোমা হামলার জন্য দায়ী সন্ত্রাসী 
 সালমান আহমদ, পাকিস্তানি পপ শিল্পী ও ব্যান্ড জুনুনের সদস্য  
 সেলম্যান আকবুলুট, তুর্কি গণিতবিদ 
 সালমান বাট, পাকিস্তানি ক্রিকেটার 
 সালমান আল-ফরিজ, সৌদি আরব ফুটবলার 
 সালমান ইরশাদ, পাকিস্তানি ক্রিকেটার 
 সালমান খান (শিক্ষক), বাংলাদেশী বংশোদ্ভূত মার্কিন শিক্ষাবিদ
 সালমান খান, ভারতীয় চলচ্চিত্র অভিনেতা 
 সালমান খুরশিদ, ভারতীয় রাজনীতিবিদ 
 সালমান কিং, দক্ষিণ আফ্রিকার ফুটবলার 
 সালমান রাদুয়েভ, চেচেন বিচ্ছিন্নতাবাদী যুদ্ধবাজ 
 সালমান রেইস, অটোম্যান অ্যাডমিরাল 
 সালমান রুশদী, ব্রিটিশ-ভারতীয় উপন্যাসিক 
 সালমান বিন সুলতান আল সৌদ, সৌদি রাজকীয় ও রাজনীতিবিদ 
 সালমান শহীদ, পাকিস্তানি অভিনেতা 
 সেলম্যান স্টারমাসি, আলবেনিয়ান ফুটবলার 
 সালমান তাসির (১৯৪৪–২০১১), পাকিস্তানি ব্যবসায়ী ও রাজনীতিবিদ 
 সালমান ইউসুফ খান, ভারতীয় নৃত্যশিল্পী ও অভিনেতা 
সালমান এফ রহমান, রাজনীতিজ্ঞ
সালমান আলী, ভারতীয় গায়ক

পদবি 

 আলী সালমান, বাহরাইনি ব্যক্তিত্ব 
 বার্ট সেলম্যান, কর্নেল বিশ্ববিদ্যালয়ের কম্পিউটার বিজ্ঞানের অধ্যাপক  
 ডেভিড সালমান (১৯৩৬-২০১০), আমেরিকা যুক্তরাষ্ট্রের নিউ মেক্সিকো, রাজ্যের প্রতিনিধি রাজ্যে মেডিকেল গাঁজা ব্যবহারের জন্য প্রথম পপরিচিত  
 ডালকুয়ার সালমান (১৯৮৪–), ভারতীয় মালায়ালাম চলচ্চিত্র অভিনেতা এবং ২০১২ থেকে সক্রিয় প্লেব্যাক গায়ক 
 হুসেন সালমান, বাহরাইনি ফুটবলার 
 ইলিয়াস সালমান, তুর্কি অভিনেতা, চলচ্চিত্র পরিচালক, লেখক, চিত্রনাট্যকার ও সংগীতশিল্পী 
 জন সেলম্যান (বিশৃঙ্খলা) 
 সাদ সালমান, ইরাকি-ফরাসি চলচ্চিত্র পরিচালক 
 ইলিয়া সালমানজাদেহ, সুইডিশ-ইরানি সংগীত প্রযোজক 
 মার্কাস সাহলম্যান, সুইডিশ ফুটবলার 
 পেমন সালমানি, ইরানি ফুটবলার

আরো দেখুন 

 আরবি নাম 
 সলোমন 
 
আরবি পুরুষবাচক প্রদত্ত নাম
পুরুষবাচক প্রদত্ত নাম
আরবি ভাষার উপাধি
মুক্তেশ্বরী ডিগ্রী কলেজ, মনিরামপুর

মনিরামপুর ডিগ্রী কলেজ যশোর জেলার মনিরামপুর উপজেলায় অবস্থিত একটি শিক্ষা প্রতিষ্ঠান।

ইতিহাস
মনিরামপুর ডিগ্রী কলেজ যশোর জেলার মনিরামপুর উপজেলার হরিদাসকাটি ইউনিয়নের পাঁচবাড়ীয়া গ্রামে অবস্থিত। এই কলেজটি ৩ একর ৮০ শতক জমির উপর নির্মিত হয়। কলেজটি মুক্তিশ্বরী নদীর তীরে অবস্থিত। শিক্ষকবৃন্দের নেতৃত্বে ১৯৮৪ সালে কলেজটি তৈরি হয়। এছাড়াও এলাকার গণ্যমান্য ব্যক্তিবর্গ, যেমন- তারুক মল্লিক, রণজিত মল্লিক ও জীবন বিশ্বাস প্রমুখ কলেজ প্রতিষ্ঠার জন্য জমি দান করেন।

ফলাফল 

প্রতিবছর উপর্যুক্ত কলেজ থেকে কিছু সংখ্যক ছাত্র-ছাত্রী জিপিএ ৫ পেয়ে থাকে। ২০০৮ সালে কলেজটি ফলাফল তালিকায় যশোর শিক্ষা বোর্ডে প্রথম স্থান অধিকার করে।

পুরস্কার 
যশোরে শিক্ষা পর্যায়ে প্রথম স্থান অধিকার করায় যশোর শিক্ষা বোর্ড কর্তৃক পুরস্কার হিসেবে কয়েকটি কম্পিউটার প্রদান করা হয়।

তথ্যসূত্র

যশোর জেলার মহাবিদ্যালয়
ক্ষিতীশ চন্দ্র মন্ডল

ডা. ক্ষিতীশ চন্দ্র মন্ডল (১৩ অক্টোবর ১৯৩৯-৯ মার্চ ২০২০) বাংলাদেশের পিরোজপুর জেলার রাজনীতিবিদ, চিকিৎসক, সাবেক সংসদ সদস্য ও বঙ্গবন্ধু সরকারের, মোশতাক সরকারের প্রতিমন্ত্রী ছিলেন।

জন্ম ও পারিবারিক জীবন 
ক্ষিতীশ চন্দ্র মন্ডল ১৩ অক্টোবর ১৯৩৯ সালে পিরোজপুরের নাজিরপুরের শ্রীরামকাঠী ইউনিয়নে বাবলা গ্রামে জন্ম গ্রহণ করেন। তার পিতার নাম সারদা প্রসন্ন মন্ডল। তার স্ত্রী মনিকা মন্ডল বাংলাদেশ মহিলা পরিষদের পিরোজপুর জেলা শাখার সভানেত্রী। তার দুই ছেলে ও এক মেয়ে।

জীবনী 
ক্ষিতিশ চন্দ্র মন্ডল পূর্ব পাকিস্তান প্রাদেশিক পরিষদে ১৯৭০ সালে পিরোজপুর মহকুমার নাজিরপুর-বানারীপাড়া এলাকা থেকে সদস্য নির্বাচিত হন। ১৯৭১ সালে মুক্তিযুদ্ধে প্রথমে পিরোজপুর মহকুমা সংগ্রাম পরিষদের সদস্য হয়ে মুক্তিযুদ্ধে সক্রিয় অংশগ্রহণ করেন। পরে ভারতে শরণার্থী ক্যাম্পে চিকিৎসাক হিসেবে নিয়োজিত ছিলেন। দেশ স্বাধীন হওয়ার পরে তিনি গণপরিষদের সদস্য ছিলেন। তিনি ১৯৭২ সালে পিরোজপুর মহকুমা আওয়ামী লীগের সাধারণ সম্পাদক ও ১৯৯৩-১৯৯৪ পর্যন্ত পিরোজপুর জেলা সভাপতি হিসেবে দায়িত্ব পালন করেন।

১৯৭৩ সালের বাংলাদেশে প্রথম জাতীয় সংসদ নির্বাচনে (বিলুপ্ত আসন বাকেরগঞ্জ-১৫) পিরোজপুর মহকুমার নাজিরপুর-বানারীপাড়া (একাংশ) এলাকা থেকে সংসদ সদস্য নির্বাচিত হন। শেখ মুজিবুর রহমানের তৃতীয় মন্ত্রিসভায় তিনি প্রতিমন্ত্রী হিসেবে প্রথমে কৃষি মন্ত্রণালয়ের এবং পরে ত্রাণ ও পুনর্বাসন মন্ত্রণালয়ে দায়িত্ব পালন করেন।

তিনি ১৫ আগস্ট ১৯৭৫ সালের পরে মোশতাক আহমেদের মন্ত্রিসভারও সদস্য ছিলেন। তিনি জিয়াউর রহমানের শাসনামলে আলজেরিয়ায় প্রবাসী হয়ে ১৯৮৪ সালে বাংলাদেশে ফিরে আসেন। ১৯৯৬ সাল থেকে রাজনীতি থেকে দূরে থেকে ডাক্তারি পেশায় যুক্ত ছিলেন।

মৃত্যু 
ক্ষিতীশ চন্দ্র মন্ডল ৯ মার্চ ২০২০ সালে পিরোজপুর শহরের শিকারপুরের নিজ বাসভবনে মৃত্যুবরণ করেন।

তথ্যসূত্র 

১৯৩৯-এ জন্ম
২০২০-এ মৃত্যু
পিরোজপুর জেলার রাজনীতিবিদ
বাংলাদেশ আওয়ামী লীগের রাজনীতিবিদ
বাংলাদেশী হিন্দু
প্রথম জাতীয় সংসদ সদস্য
শেখ মুজিবুর রহমানের তৃতীয় মন্ত্রিসভার সদস্য
মোশতাক আহমেদের মন্ত্রিসভার সদস্য
বাংলাদেশের স্বাধীনতা যুদ্ধে জড়িত ব্যক্তি
শেখ মুজিবুর রহমানের চতুর্থ মন্ত্রিসভার সদস্য
বাংলাদেশ কৃষক শ্রমিক আওয়ামী লীগের কেন্দ্রীয় কমিটির সদস্য
বাংলাদেশ কৃষক শ্রমিক আওয়ামী লীগের রাজনীতিবিদ
রবি কুমার ডাহিয়া

রবি কুমার ডাহিয়া, যিনি রবি কুমার নামেও পরিচিত, হলেন একজন ভারতীয় ফ্রি স্টাইল কুস্তিগির, যিনি ২০১৫ বিশ্ব কুস্তি চ্যাম্পিয়নশিপে ৫৭ কেজি বিভাগে একটি ব্রোঞ্জ পদক অর্জন করেন এবং ২০২০ গ্রীষ্মকালীন অলিম্পিকে স্থান করে নেন।

প্রথম জীবন 
ডাহিয়া ১৯৯৭ সালে জন্মগ্রহণ করেন এবং হরিয়ানার সোনিপাত জেলার নাহরি গ্রামে বেড়ে উঠেন। দশ বছর বয়স থেকেই, ডাহিয়া উত্তর দিল্লির ছাত্রসাল স্টেডিয়ামে সাতপাল সিংয়ের কাছ থেকে প্রশিক্ষণ নেয়া শুরু করেন। তার বাবা রাকেশ ডাহিয়া, একজন কৃষক যিনি ভাড়ায় ধানের জমিতে কাজ করতেন, কুস্তির খাবারের অংশ হিসেবে তিনি এক দশকেরও বেশি সময় ধরে দুধ ও ফলমূল পৌঁছে দেয়ার জন্য প্রতিদিন নাহরি থেকে স্টেডিয়ামে যাতায়াত করতেন।

পেশা 
২০১৫ সালে ডাহিয়া সালভাদোর ডি বাহিয়ায় জুনিয়র বিশ্ব কুস্তি চ্যাম্পিয়নশিপে ৫৫ কেজি ফ্রিস্টাইল বিভাগে রৌপ্যপদক অর্জন করেন। তিনি ২০১৭ সালে একটু চোট পান যা তাকে এক বছরেরও বেশি সময় ধরে প্রস্তুতি থেকে দূরে রাখে। তার ফিরে আসার বছরে, তিনি বুখারেস্টে ২০১৮ বিশ্ব অনূর্ধ্ব-২৩ কুস্তি চ্যাম্পিয়নশিপে রৌপ্য পদক জিতেছিলেন, ৫৭ কেজি বিভাগে প্রতিযোগিতায় ভারতের একমাত্র পদক ছিল। ডাহিয়া ২০১৯ সালে প্রো রেসলিং লিগে অপরাজিত থেকে শিরোপা জয়ী দল হরিয়ানা হামার্সের প্রতিনিধিত্ব করেন। শিআনে ব্রোঞ্জ পদক ম্যাচে হেরে ২০১৯ এশিয়ান রেসলিং চ্যাম্পিয়নশিপে পঞ্চম স্থানে ছিলেন তিনি।

২০১২ সালে তার বিশ্ব চ্যাম্পিয়নশিপে আত্মপ্রকাশের সময়, ডাহিয়া ইউরোপীয় চ্যাম্পিয়ন আর্সেন হারুটিউনইয়ানকে ১৬তম রাউন্ডে, এবং কোয়ার্টার ফাইনালে ২০১৭ বিশ্ব চ্যাম্পিয়ন ইউকী তাকাহাশিকে পরাজিত করে ২০২০ গ্রীষ্মকালীন অলিম্পিকের জন্য ছয়টি নির্ধারিত কোটার একটা অর্জন করে নেন। সেমিফাইনাল রাউন্ডে 'ডিফেন্ডিং' চ্যাম্পিয়ন এবং স্বর্ণপদক প্রাপ্ত জৌর ইউগেভের কাছে হেরে ব্রোঞ্জ পদক প্রাপ্ত হন। পদক জয়ের পর, ডাহিয়াকে ২০১৯ সালের অক্টোবরে যুব বিষয়ক ও ক্রীড়া মন্ত্রণালয়ের টার্গেট অলিম্পিক পোডিয়াম স্কিম-এ (টিওপিএস) অন্তর্ভুক্ত করা হয়েছিল।

ডাহিয়া ২০২০ সালের এশিয়ান রেসলিং চ্যাম্পিয়নশিপে নয়াদিল্লিতে স্বর্ণ পদক অর্জন করেন।

তথ্যসূত্র 

জন্মের বছর অনুপস্থিত (জীবিত ব্যক্তি)
ভারতীয় পুরুষ ক্রীড়া কুস্তিগির
জীবিত ব্যক্তি
১৯৯৭-এ জন্ম
সোনিপথ জেলার ব্যক্তি
বিশ্ব কুস্তি চ্যাম্পিয়নশিপের পদক বিজয়ী
অলিম্পিক রৌপ্যপদক বিজয়ী ভারতীয়
২০২০ গ্রীষ্মকালীন অলিম্পিকের পদক বিজয়ী
কমনওয়েলথ গেমসে স্বর্ণপদক বিজয়ী ভারতীয়
রাজীব গান্ধী খেলরত্ন প্রাপক
ইমামবাড়ী রেলওয়ে স্টেশন

ইমামবাড়ি রেলওয়ে স্টেশন বাংলাদেশের চট্টগ্রাম বিভাগের ব্রাহ্মণবাড়িয়া জেলার কসবা উপজেলায় অবস্থিত একটি রেলওয়ে স্টেশন।

ইতিহাস 
১৮৯২ সালে ইংল্যান্ডে গঠিত আসাম বেঙ্গল রেলওয়ে কোম্পানি এদেশে রেলপথ নির্মাণের দায়িত্ব নেয়। ১৮৯৫ সালের ১ জুলাই চট্টগ্রাম থেকে কুমিল্লা ১৫০ কিমি মিটারগেজ লাইন এবং লাকসাম থেকে চাঁদপুর পর্যন্ত ৬৯ কিমি রেললাইন জনসাধারণের জন্য খোলা হয়। ১৮৯৬ সালে কুমিল্লা-আখাউড়া-শাহবাজপুর রেলপথ স্থাপন করা হয়। কুমিল্লা -আখাউড়া -শাহবাজপুর লাইনের স্টেশন হিসেবে ইমামবাড়ী রেলওয়ে স্টেশন তৈরি করা হয়।

পরিষেবা 
ইমামবাড়ী রেলওয়ে স্টেশন দিয়ে চলাচলকারী ট্রেনের তালিকা নিম্নে দেওয়া হলো:
 সূবর্ণ এক্সপ্রেস
 পাহাড়িকা এক্সপ্রেস
 মহানগর প্রভাতী\গোধুলী এক্সপ্রেস
 উদয়ন এক্সপ্রেস
 উপকূল এক্সপ্রেস
 মহানগর এক্সপ্রেস
 তূর্ণা এক্সপ্রেস
 বিজয় এক্সপ্রেস
 সোনার বাংলা এক্সপ্রেস
 ময়মনসিংহ এক্সপ্রেস
 কর্ণফুলী এক্সপ্রেস
 ঢাকা\চট্টগ্রাম মেইল
 ঢাকা\নোয়াখালী এক্সপ্রেস
 কুমিল্লা কমিউটার
 চট্টলা এক্সপ্রেস
 জালালাবাদ এক্সপ্রেস ও
 লোকাল ট্রেন।

তথ্যসূত্র 

ব্রাহ্মণবাড়িয়া জেলার রেলওয়ে স্টেশন